Lav et referat af nedenstående tekst:

Tekst:
En 20-årig mand har i dag fået dom for at have delt en videoer med nogle unge mennesker under 18, der dyrkede sex, på Facebook-Messenger, og dermed kan 1.004 unge, der er sigtet i sagen af Nordsjællands Politi, se frem til et retsligt efterspil - heriblandt 56 unge fra Nordjylland. Højesteret stadfæster dermed Landsrettens dom på 40 dages betinget fængsel med en prøvetid på et år og en bøde til på 10.000 kroner til pigen og 2.000 kroner til drengen på videoen. De fem dommere har valgt at gøre straffen betinget, fordi den tiltalte var under 18 år og ikke tidligere er straffet. Det indgår også, at han, der i Højesteret forleden var ledsaget af sine forældre, har "særdeles gode personlige forhold". I Højesterets dom bliver det slået fast, at materialet i videoen "er særdeles krænkende" for især pigen, der ifølge dommen "udsættes for ydmygende handlinger og i den ene video vises let genkendelig, ligesom hendes fulde navn nævnes", skriver TV2.dk. 56 nordjyske unge sigtet i sagen Der er tale om to versioner af en video og et billede, der spredte sig hastigt via det sociale medie Messenger blandt især unge mennesker. Omfanget af sagen har været så stort at ni prøvesager er ført ved By- og Landsret, og Højesteret har altså i dag taget stilling i den principielle retssag, der nu har fået sin endelig afslutning. Dermed risikerer 56 unge nordjyder at blive tiltalt i sagen og få en dom for deling af børneporno og en notering på børneattesten i 10 år. - Får du en notering på børneattesten, står den der i mindst ti år. Det betyder, at du ikke kan få job i en børnehave eller blive fodboldtræner. Hvis amerikanske myndigheder får oplysninger om forholdet, kan det også betyde problemer i forbindelse med indrejse i USA. Så det er alvorligt, og det har alvorlige konsekvenser langt ind i fremtiden, forklarede Flemming Kjærside fra det National Cyber Crime Center, da sigtelserne kom frem i januar 2018. En af de sigtede er den dengang 19-årige Mira Bech fra Frederikshavn, der var forfærdet, da hun blev bedt om at møde på politigården til afhøring. - Det er helt sindssygt. Det vil ødelægge mit liv. Jeg skal jo læse videre, og jeg føler, det er meget tilfældigt, at det lige er mig, der risikerer at blive straffet. Hun har erkendt at have set videoen, da hun modtog den i 2015. Med dommen fra Højesteret kan anklagemyndigheden nu gå videre i sagen, og de unge nordjyder risikerer dermed at blive tiltalt i sagen. Det har ikke været muligt at få en kommentar fra Mira Bech til Højesteretsdommen. Nedenfor kan du se og høre hendes reaktion på sigtelsen fra januar 2018.

Referat:
Højesteret har i dag stadfæstet principiel dom i kæmpe sag om deling af børneporno. 56 unge nordjyder risikerer nu betinget fængsel og en plettet børneattest de næste 10 år.